laion/Wikipedia-Exotic huggingface dataset:
სამხრეთ-აღმოსავლეთის ოლქი (ბოტსვანა)

სამხრეთ-აღმოსავლეთის ოლქი (ინგლ. South-East District) — ოლქი ბოტსვანაში. ადმინისტრაციული ცენტრი — ქვეყნის დედაქალაქი გაბორონე. 2011 წლის აღწერის მიხედვით ოლქის მოსახლეობის რაოდენობა შეადგენს 345 613 ადამიანს. მეზობელი ადმინისტრაციული ერთეულები: კვენენგი — ჩრდილო-დასავლეთით კგატლენგი — ჩრდილო-აღმოსავლეთით სამხრეთის ოლქი — სამხრეთ-დასავლეთით ჩრდილო-დასავლეთი (სამხრეთ აფრიკის რესპუბლიკა) — აღმოსავლეთით 20 000 მაცხოვრებელზე მეტი: გაბორონე, 186 007 ადამიანი ლობაცე, 29 689 ადამიანი ტლოკვენგი, 21 133 ადამიანი რამოცვა, 20 680 ადამიანი ადმინისტრაციული თვალსაზრისით ოლქი დაყოფილია 3 სუბოლქად: გაბორონე ლობაცე სამხრეთ-აღმოსავლეთი დედაქალაქში მდებარეობს საერთაშორისო აეროპორტი. ოლქის ტერიტორიაზე გადის რკინიგზის ხაზი მოჩუდიდან (კგატლენგი) რამატლაბამაში (სამხრეთის ოლქი). ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
სამხრეთის ოლქი (ბოტსვანა)

სამხრეთის ოლქი (ინგლ. Southern District) — ოლქი ბოტსვანაში. ადმინისტრაციული ცენტრი — ქალაქი კანიე (Kanye). 2011 წლის აღწერის მიხედვით ოლქის მოსახლეობის რაოდენობა შეადგენს 215 775 ადამიანს. მეზობელი ადმინისტრაციული ერთეულები: კვენენგი — ჩრდილოეთით ჩრდილო-დასავლეთი (სამხრეთ აფრიკის რესპუბლიკა) — სამხრეთით კგალაგადი — დასავლეთით სამხრეთ-აღმოსავლეთის ოლქი — აღმოსავლეთით ადმინისტრაციული თვალსაზრისით ოლქი დაყოფილია 4 სუბოლქად: ბაროლონგი ჯვანენგი ნგვაკეცე დასავლეთი ნგვაკეცე ოლქის აღმოსავლეთში ამუშავებენ მანგანუმის, ასბესტის და ალმასის მადნის საბადოებს. ოლქის ტერიტორიაზე გადის (რამატლაბამას გავლით) რკინიგზის მცირე მონაკვეთი (დაახლოებით 70 კმ) ლობაცედან (სამხრეთ-აღმოსავლეთის ოლქი) მაბატგოში და მაფიკენგში (ჩრდილო-დასავლეთის პროვინცია). ↑ The population of Botswana. City Population. დაარქივებულია ორიგინალიდან — 2014-08-22. ციტირების თარიღი: 2014-08-22.
კათარინა ჰაბსბურგი (1295-1323)

კათარინა ფონ ჰაბსბურგი (გერმ.: Katharina von Habsburg) (* ოქტომბერი 1295, ვენა; † 18 იანვარი 1323, ნეაპოლი) იყო ავსტრიის ჰერცოგინია. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (* 1262, მიუნხენი; † 28 ოქტომბერი 1313, ვენა), კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ∞ 1316, ნეაპოლი – კალაბრიის ჰერცოგი კარლო დ’ანჟუ. და-ძმები: რუდოლფ I – ბოჰემიის მეფე. ფრიდრიხ III - რომელ-გერმანელთა მეფე. ლეოპოლდ I - ავსტრიის ჰერცოგი. ალბრეხტ II - ავსტრიის ჰერცოგი. ჰაინრიხი - ავსტრიის ჰერცოგი. მაინჰარდი ოტო I - ავსტრიის ჰერცოგი. ანა - ბრანდენბურგის მარკგრაფინია. აგნესი - უნგრეთის დედოფალი. ელიზაბეთი - ლოთარინგიის ჰერცოგინია. იუტა - იოტინგენის გრაფინია. კათარინა ფონ ჰაბსბურგი დასაფლავებულია სანტა-კიარას მონასტრის მარჯვენა ქოროს კედელში (ნეაპოლი).
ანა კომნენოსი (საქართველოს დედოფალი)

ანა კომნენოსი (ბერძ. Άννα Μεγάλη Κομνηνή, Anna Megalē Komnēnē; დ. 6 აპრილი, 1357 — გ. 1406 წლის შემდეგ) — საქართველოს დედოფალი 1367 წლიდან. ბაგრატ V-ის მეორე მეუღლე. ერთიანი საქართველოს მეფის კონსტანტინე I-ის დედა. ანა კომნენოსი დაიბადა 1357 წელს ტრაპიზონის იმპერიაში. იმპერატორ ალექსი III-ისა დადედოფალ თეოდორას უფროსი შვილი. 1367 წლის ივნისში, 10 წლის ასაკში, გახდა საქართველოს მეფის ბაგრატ V-ის მეორე მეუღლე. მომავალ დედოფალს საქართველოში თან ახლდა მამა და ბებია. მისი პირველი მეუღლე ელენე გარდაიცვალა შავი ჭირის შედეგად და დარჩა ორი ვაჟი. 1369 წელს შეეძინა კონსტანტინე, რომელიც საქართველოს მეფე იყო 1407–1411 წლებში. ანა დედოფალს გასჩენია მეორე შვილიც ულუმპია. ანა დედოფალი გარდაიცვალა 1406 წლის შემდეგ. ↑ 1.0 1.1 ივ. ჯავახიშვილი, ქართველი ერის ისტორია, თბ., 1966 წ., გვ., 277 ↑ Michael Panaretos, Chronicle, 22. Greek text in Original-Fragmente, Chroniken, Inschiften und anderes Materiale zur Geschichte des Kaiserthums Trapezunt, p.2; in Abhandlungen der historischen Classe der königlich bayerischen Akademie 4 (1844), abth. 1, p. 27; German translation, p. 55 ↑ Cyril Toumanoff, "The Fifteenth-Century Bagratids and the Institution of Collegial Sovereignty in Georgia" Traditio, 7 (1949-1951), p. 171
ელიზაბეთ ჰაბსბურგი (1285-1352)

ელიზაბეთ ფონ ჰაბსბურგი (გერმ.: Elisabeth von Habsburg; დ. 1285, ვენა — გ. 19 მაისი, 1352, ნანსი) — ავსტრიის ჰერცოგინია. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (დ. 1262, მიუნხენი – გ. 28 ოქტომბერი 1313, ვენა), კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ∞ ივლისი 1306, ნანსი – ლოთარინგიის ჰერცოგი ფრიდრიხ IV. და-ძმები: რუდოლფ I – ბოჰემიის მეფე. ფრიდრიხ III - რომელ-გერმანელთა მეფე. ლეოპოლდ I - ავსტრიის ჰერცოგი. ალბრეხტ II - ავსტრიის ჰერცოგი. ჰაინრიხი - ავსტრიის ჰერცოგი. მაინჰარდი ოტო I - ავსტრიის ჰერცოგი. ანა - ბრანდენბურგის მარკგრაფინია. აგნესი - უნგრეთის დედოფალი. კათარინა - კალაბრიის ჰერცოგინია. იუტა - იოტინგენის გრაფინია. ელიზაბეთ ფონ ჰაბსბურგი დასაფლავებულია კორდელიერების მონასტრის ჰერცოგთა კაპელაში (ნანსი). BLKÖ:Habsburg, Elisabeth von Oesterreich (Tochter des Kaisers Albrecht I.)
ოკავანგო

ოკავანგო (ანგოლის ტერიტორიაზე კუბანგო) (ინგლ. Okavango River) — მდინარე აფრიკის სამხრეთ-დასავლეთში. სიგრძის მიხედვით მეოთხე მდინარის სისტემაა სამხრეთ აფრიკაში. მიედინება სამხრეთ-აღმოსავლეთის მიმართულებით. სიგრძე — 1700 კმ. წყლის საშუალო ხარჯი — 475 მ³/წმ. სათავეს იღებს ანგოლაში, სადაც მას ეძახიან კუბანგოს. სამხრეთით მასზე გადის სახელმწიფო საზღვრის გარკვეული ნაწილი ანგოლასა და ნამიბიას შორის, რის შემდეგაც მიედინება ბოტსვანის ტერიტორიაზე. ბოტსვანის ტერიტორიაზე შემოსვლამდე წინაღობების გამო, რომელიც ცნობილია როგორც პოპის ჩანჩქერები, მდინარის წყლის დონე ეცემა 4 მეტრით. ოკავანგო არ უერთდება არც ზღვას და არც ტბას. იგი, იკლაკნება მრავალრიცხოვანი არხების ლაბირინთებით, აორთქლებისას კარგავს წყლის 95 %-ს და იკარგება ჭაობებში კალაჰარის უდაბნოს ჩრდილო-დასავლეთში. ამ ადგილს, როგორც წესი ეძახიან ოკავანგოს დელტას (ოკავანგოს ჭაობები), რომელიც მსოფლიოში ერთ-ერთი ყველაზე დიდი მდინარის დელტაა, ფართობით 15 000 კმ². იშვიათად საკმაოდ წვიმიან პერიოდებში მდინარის წყლის ნაწილი ავსებს ნგამის ტბას. ძლიერი წყალდიდობების წლებში (საშუალოდ ერთჯერ 15-20 წელიწადში) აღწევს მლაშობ ნიადაგიან ქვაბულ — მაკგადიკგადამდე, სადაც რამდენიმე ათასი წლის წინ იყო დიდი ტბა. ოკავანგოს აუზში მდებარეობს მორემის ნაკრძალი (ბოტსვანაში), რომელიც ცნობილია თავისი მდიდარი ველური ბუნებით. ნამიბიის მდინარეების სია Okavango River: the Flow of a Lifeline Safari in the Delta დაარქივებული 2007-06-02 საიტზე Wayback Machine. Map of the Okavango River basin at Water Resources eAtlas დაარქივებული 2012-08-13 საიტზე Wayback Machine. Map of the Okavango Delta at RhinoAfrica OKACOM Homepage OKACOM's EPSMO Project დაარქივებული 2015-09-21 საიტზე Wayback Machine. Botswana destinations დაარქივებული 2011-09-22 საიტზე Wayback Machine. Okavango river ↑ Siyabona Africa Travel (Pty) Ltd, "Popa Falls | Okavango River | Botswana" webpage: TravelZA-PopaFalls[მკვდარი ბმული] ↑ C. Michael Hogan (2008) Makgadikgadi, The Megalithic Portal, ed. A. Burnham [1]
აგნეს ავსტრიელი (1281-1364)

აგნეს ფონ ჰაბსბურგი (გერმ. Agnes von Habsburg; დ. 18 მაისი, 1281, ვენა — გ. 24 ნოემბერი, 1364, კიონიგსფელდენი) — ავსტრიის ჰერცოგინია. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (დ. 1262, მიუნხენი — გ. 28 ოქტომბერი 1313, ვენა) — კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ანდრაშ III და-ძმები: რუდოლფ I – ბოჰემიის მეფე. ფრიდრიხ III — რომელ-გერმანელთა მეფე. ლეოპოლდ I — ავსტრიის ჰერცოგი. ალბრეხტ II — ავსტრიის ჰერცოგი. ჰაინრიხი — ავსტრიის ჰერცოგი. მაინჰარდი ოტო I — ავსტრიის ჰერცოგი. ანა — ბრანდენბურგის მარკგრაფინია. ელიზაბეთი — ლოთარინგიის ჰერცოგინია. კათარინა — კალაბრიის ჰერცოგინია. იუტა — იოტინგენის გრაფინია. აგნეს ფონ ჰაბსბურგი დასაფლავებულია ლავენტალის სანქტ-პაულის მონასტერში (კერნტენი). აგნეს ავსტრიელი
ვლადიმერ ვაისი

ვლადიმერ ვაისი (დ. 22 სექტემბერი, 1964, ბრატისლავა) — სლოვაკი ფეხბურთელი და მწვრთნელი. თამაშობდა ჩეხოსლოვაკიის, მოგვიანებით კი სლოვაკეთის ეროვნულ ნაკრებში. 2016 წლის მარტში დაინიშნა საქართველოს ეროვნული ნაკრების მწვრთნელად. თანამდებობას იკავებდა 2020 წლის 15 ნოემბრამდე. საქართველოს ნაკრებმა მისი ხელმძღვანელობით ჩატარებულ 47 შეხვედრაში, 16 მოიგო, 15 ფრედ ითამაშა, ხოლო 16 წააგო. არტმედია სლოვაკეთის ჩემპიონი (2): 2004–05, 2007–08 სლოვაკეთის თასის გამარჯვებული (1): 2008 ჩემპიონთა ლიგა: ჯგუფური ეტაპი 2005-06 უეფა-ს თასი: საფინალო ეტაპი 2005-06 სლოვანი ევროპის ლიგა: ჯგუფური ეტაპი 2011-12 ქაირათი ყაზახეთის თასის გამარჯვებული (2): 2014, 2015 ყაზახეთის პრემიერლიგა: მე-2 ადგილი (1): 2015 სლოვაკეთი მსოფლიო საფეხბურთო ჩემპიონატი 2010: 1/16 ეტაპი. პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ საქართველოს ეროვნული ნაკრების მწვრთნელის ვინაობა ცნობილია, საინფორმაციო სააგენტო „http://sportall.ge/“[მკვდარი ბმული], 13 მარტი, 2016. ↑ „ვაისი ეროვნულ ნაკრებს მოედანზე აღარ გაიყვანს“. sportall.ge (2020-11-16). ციტირების თარიღი: 16 ნოემბერი, 2020.
სევდია უგრეხელიძე

სევდია უგრეხელიძე (დ. 25 ივლისი, 1949, ქუთაისი, საქართველოს სსრ) — ქართველი პოლიტიკოსი, ხელოვნებათმცოდნე, იურისტი და ეკონომისტი. თბილისის საკრებულოს წევრი და ფრაქცია „ერთიანი ნაციონალური მოძრაობის“ თავმჯდომარე სევდია უგრეხელიძე დაიბადა 1949 წლის 25 ივლისს ქალაქ ქუთაისში. უმაღლესი განათლება ვანო სარაჯიშვილის სახელობის კონსერვატორიასა და „პროფესორ ჯამბაკურ ბაქრაძის სახელობის სამართლისა და ეკონომიკის“ ინსტიტუტში მიუღია და სპეციალობით არის: ხელოვნებათმცოდნე, იურისტი და ეკონომისტი. მისი შრომითი ბიოგრაფია 1972 წელს იწყება, როდესაც ვანო სარაჯიშვილის სახელობის კონსერვატორიისა და ალექსანდრე პუშკინის სახელობის პედაგოგიური ინსტიტუტის ხელოვნების ისტორიის ლექტორად მუშაობდა 1991 წლამდე. 1999 წელს ადვოკატი გახდა და 2004 წლამდე იყო საქართველოს ადვოკატთა კოლეგიის წევრი. 2001 წელს საპარლამენტო კომიტეტებთან არსებული ეროვნული თანხმობის კომისიაში იმუშავა მიწვეულ სპეციალისტად. 2002–2004 წლებში არასამთავრობო ორგანიზაცია „კონსტიტუციის 42-ე მუხლის“ ადვოკატი იყო. 2004 წელს თბილისის საკრებულოს იურიდიულ საქმეთა და ადამიანის უფლებათა დაცვის კომისიის თავმჯდომარედ დაინიშნა, რაკი მეორე მოწვევის საკრებულოს დეპუტატი იყო. 2006–2008 წლებში მიწის მართვისა და განკარგვის განყოფილების უფროსად მუშაობდა. 2008 წელს კვლავ საკრებულოში მოხვდა და ეკონომიკური პოლიტიკისა და მუნიციპალური მმართველობის კომისიის თავმჯდომარის მოადგილის პოზიცია დაიკავა. 2013 წელს თბილისის მერის პირველ მოადგილედ დაინიშნა. 2013 წლის 22 დეკემბრიდან 2014 წლის 2 აგვისტომდე თბილისის მერის მოვალეობას ასრულებდა. შემდეგ კვლავ საკრებულოს წევრი გახდა ისევ „ერთიანი ნაციონალური მოძრაობის“ პროპორციული სიით. სევდია უგრეხელიძე დაარქივებული 2017-12-15 საიტზე Wayback Machine.
რობერტ კობლიაშვილი

რობერტ კობლიაშვილი (დ. 6 დეკემბერი, 1993, გარდაბანი) — ქართველი მოჭიდავე, რომელიც ასპარეზობს ბერძნულ-რომაულ სახეობაში. 2015 წელს ბათუმში 23-წლამდე მოჭიდავეებს შორის ჩატარებულ საქართველოს ჩემპიონატში კობლიაშვილმა ოქროს მედალი მოიპოვა. ხოლო 2016 წელს რიგაში, ლატვიაში ჭიდაობაში გამართულ ევროპის ჩემპიონატზე რობერტმა 85 კგ წონით კატეგორიაში ვერცხლის მედალი აიღო. არის საქართველოს ჩემპიონი (2019, -87კგ). ზურაბ დათუნაშვილი ვახტანგ ბლაგიძე მანუჩარ ცხადაია რობერტ კობლიაშვილი[მკვდარი ბმული] — ქართული სპორტი
შაშე (მდინარე)

შაშე (ინგლ. Shashe River) — მდინარე ბოტსვანის აღმოსავლეთში და ზიმბაბვეს სამხრეთ-დასავლეთში. მდინარე ლიმპოპოს მსხვილი მარცხენა შენაკადი. სათავეს იღებს ქალაქ ფრანსისთაუნის სიახლოვეს და მიედინება სამხრეთ-აღმოსავლეთის მიმართულებით თავის შესართავამდე სამხრეთ აფრიკის რესპუბლიკის საზღვრის სიახლოვეს. თავისი დინების დიდ ნაწილზე გადის სახელმწიფო საზღვარი ბოტსვანასა და ზიმბაბვეს შორის. სოფელ ტულის სიახლოვეს მდინარე მოკლე მანძილზე მთლიანად გადადის ზიმბაბვეს ტერიტორიაზე, მაგრამ სულ მალე ისევ უბრუნდება საზღვრის მდგომარეობას. შაშე დროებითი მდინარეა და მთლიანად შრება წლის დიდი ნაწილის განმავლობაში. შაშე ლიმპოპოს აუზში შეადგენს მისი ზედაპირული მდინარეული ჩამონადენის 12,2 %-ს. ძირითადი შენაკადებია: სიმუკვე, სანჩოკვე, შაშანი, ტული, ტატე და რამოკგვებანა. ფრანსისთაუნიდან სამხრეთით მდინარეზე გადის საავტომობილო და სარკინიგზო ხიდი. ამას გარდა, ფრანსისთაუნიდან დაახლოებით 25 კმ-ით სამხრეთ-აღმოსავლეთით, სოფელ ტონოტადან ჩრდილოეთით, მდინარე გადაკეტილია შაშეს კაშხლით. თავიდან კაშხალი შენდებოდა იმ მიზნით, რომ წყლით უზრუნველყო მსხვილი სამრეწველო ქალაქი — სელები-ფიკვე, მაგრამ დღეისათვის წყალი პირველ რიგში გამოიყენება ქალაქ ფრანსისთაუნის და მისი შემოგარენი სოფლების უზრუნველსაყოფად. Knight, D. J. (1990-06-01). „The proven usefulness of instrumentation systems on varied dam projects“, Geotechnical Instrumentation in Practice: Purpose, Performance and Interpretation: Proceedings of the Conference Geotechnical Instrumentation in Civil Engineering Projects. Thomas Telford. ISBN 978-0-7277-1515-9. ციტირების თარიღი: 2012-09-18.  Görgens, A. H. M.; Boroto, R.A. (1997). „River: flow balance anomalies, surprises and implications for integrated water resources management“. Proceedings of the 8th South African National Hydrology Symposium, Pretoria, South Africa. ↑ Shashe Sub-basin. დაარქივებულია ორიგინალიდან — 2012-10-31. ციტირების თარიღი: 2016-03-13. ↑ Görgens & Boroto 1997. ↑ Knight 1990, p. 402.
კვინისწყალი

კვინისწყალი, კვინწყალი — მდინარე ვანის მუნიციპალიტეტში. მდინარის ხეობაში და მის მიმდებარედ გაშენებულია სოფლები: უხუთი, ინაშაური და ამაღლება. მდინარე სათავეს იღებს მესხეთის ქედის ჩრდილოეთ განშტოებაზე არსებული მთა კვინისთავის (1982,2 მ) ჩრდილო-აღმოსავლეთით 1 კმ-ში 1925 მეტრის სიმაღლეზე. სოფელ ამაღლების ჩრდილოეთით 2 კმ-ში მარცხნიდან უერთდება ეგრეთ წოდებულ რიონის შტოს, რომელიც სოფელ დიდველიდან მოყოლებული გამოყოფილია რიონის ძირითადი ნაწილიდან და პარალელურად მიედინება, გზად კვინისწყლისა და სხვადასხვა მცირე შენაკადების გარდა შეირთავს ბანურას, ფერეთას, კორისწყალს და ამაღლების სიახლოვეს რიონის სხვა რამდენიმე ნაკადში იხლართება. ცხენისზურგის მთით კვინისწყლის აუზი გამოიყოფა სულორის აუზისგან. ჩრდილოეთ კალთებზე. მდინარის აუზი იყოფა მთიან, მთისწინა და დაბლობ ზონებად. აუზის მთიანი და მთისწინა ზონების გეოლოგიურ აგებულებაში მონაწილეობას იღებენ ქვიშაქვები, მერგელები, ბაზალტები და ანდეზიტები. დაბლობი ზონა კი აგებულია ძველი ალუვიური განფენებით. აუზის ნიადაგური საფარი წარმოდგენილია ტყის ყავისფერი და ყვითელმიწა ნიადაგებით. აუზის მთიანი ზონის დაახლოებით 85 % დაფარულია ხშირი ფოთლოვანი ტყით, დაბლობი ზონის დიდი ნაწილი კი ათვისებულია სასოფლო-სამეურნეო კულტურებით. მდინარის ხეობა სათავიდან სოფელ ზედა გორამდე V-ეს ფორმისაა, ქვემოთ ტრაპეციული ფორმის, ხოლო რიონის მარცხენა ტერასაზე არამკაფიოდ არის გამოხატული. მდინარე სოფელ ქვედა გორამდე ტიპური მთის მდინარის ხასიათს ატარებს. მის კალაპოტში გვხვდება ნაკადის მიერ მოტანილი დიდი ზომის დამუშავებული ქვები, რომელთა მაქსიმალური დიამეტრი 1 მ-მდეა. ნაკადის სიგანე იცვლება 3-4 მ-დან 7-8 მ-მდე, სიღრმე 0,3-დან 0,8 მ-მდე, ხოლო სიჩქარე 1,2 მ/წმ-დან 0,9 მ/წმ-მდე. მდინარის სიგრძეა 20,5 კმ, საერთო ვარდნა 1886 მ, საშუალო ქანობი 92,0 %, წყალშემკრები აუზის ფართობი კი 46 კვ. კმ-ია. მდინარე საზრდოობს თოვლის, წვიმის და გრუნტის წყლებით. მისი წყლიანობის რეჟიმი ხასიათდება გაზაფხულის წყალდიდობით და წყალმოვარდნებით მთელი წლის განმავლობაში. წყალმცირობა ძირითადად ზაფხულის თვეებში აღინიშნება. მდინარე გამოიყენება სოფლის წისქვილების სამუშაოდ და სარწყავად. სახეობათა მრავალფეროვნების მიხედვით კვინისწყალი სენსიტიურია. არა აქვს სარეწაო მნიშვნელობა. განვითარებულია სამოყვარულო თევზჭერა. სტატუსი შეიძლება შეფასდეს, როგორც სატოფე-სანასუქო. მდინარეში ბინადრობს 10 აბორიგენული თევზის სახეობა. უნივერსალური ენციკლოპედიური ლექსიკონი აღმოსავლეთ-დასავლეთის გაზსადენის გარემოზე ზემოქმედების ანგარიში — საქართველოს ნავთობისა და გაზის კორპორაცია[მკვდარი ბმული]
ცხენისზურგი

ცხენისზურგი — მთა საქართველოში, იმერეთის მხარეში, ვანის მუნიციპალიტეტში. მდებარეობს ლობოროტის ქედის უკიდურეს ჩრდილოეთ ნაწილში, მდინარების კორისწყლის, კვინისწყლის და ძულუხურის წყალგამყოფი. სიმაღლე ზღვის დონიდან 1678 მ. ცხენისზურგი — უნივერსალური ენციკლოპედიური ლექსიკონი[მკვდარი ბმული]
ანა ჰაბსბურგი (1280-1327)

ანა ფონ ჰაბსბურგი (გერმ. Anna von Habsburg; დ. 1275 — გ. 1327, ბრესლაუ) — ავსტრიის ჰერცოგინია. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (* 1262, მიუნხენი; † 28 ოქტომბერი 1313, ვენა), კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ∞ 1) 1295 წლის დეკემბერი, ბრანდენბურგი – მარკგრაფი ჰერმან ფონ ბრანდენბურგი. ∞ 2) 1310, ბრესლაუ - ჰერცოგი ჰაინრიხ VII ფონ შლეზიენ-ბრესლაუ. და-ძმები: რუდოლფ I – ბოჰემიის მეფე. ფრიდრიხ III - რომელ-გერმანელთა მეფე. ლეოპოლდ I - ავსტრიის ჰერცოგი. ალბრეხტ II - ავსტრიის ჰერცოგი. ჰაინრიხი - ავსტრიის ჰერცოგი. მაინჰარდი ოტო I - ავსტრიის ჰერცოგი. აგნესი - უნგრეთის დედოფალი. ელიზაბეთი - ლოთარინგიის ჰერცოგინია. კათარინა - კალაბრიის ჰერცოგინია. იუტა - იოტინგენის გრაფინია. ანა ფონ ჰაბსბურგი დასაფლავებულია სანტა-კლარას მონასტერში (ბრესლაუ).
ჰაინრიხ ფონ ჰაბსბურგი

ჰაინრიხ ფონ ჰაბსბურგი (გერმ.: Heinrich von Habsburg) მეტსახელად "კეთილი" (გერმ.: der Freundliche) (* 1299, ვენა; † 3 თებერვალი 1327, ბრუკ-ან-დერ-მური) - იყო ავსტრიის ჰერცოგი. მშობლები: მამა: ალბრეხტ I – რომაელ-გერმანელთა მეფე. დედა: ელიზაბეთი (* 1262, მიუნხენი; † 28 ოქტომბერი 1313, ვენა), კერნტენის ჰერცოგისა და ტიროლისა და გიორცის გრაფის მაინჰარდ II-ის ასული. მეუღლე: ∞ 1314 წლის ოქტომბერი, ვენა - გრაფინია ელიზაბეთ ფონ ფირნებურგი (1298-1343). და-ძმები: რუდოლფ I – ბოჰემიის მეფე. ფრიდრიხ III - რომელ-გერმანელთა მეფე. ლეოპოლდ I - ავსტრიის ჰერცოგი. ალბრეხტ II - ავსტრიის ჰერცოგი. მაინჰარდი ოტო I - ავსტრიის ჰერცოგი. ანა - ბრანდენბურგის მარკგრაფინია. აგნესი - უნგრეთის დედოფალი. ელიზაბეთი - ლოთარინგიის ჰერცოგინია. კათარინა - კალაბრიის ჰერცოგინია. იუტა - იოტინგენის გრაფინია. ჰაინრიხი დასაფლავებულია ლავენტალის სანქტ-პაულის ეკლესიაში (კერნტენი).
კორისწყალი

კორისწყალი, კორწყალი — მდინარე ბაღდათის და ვანის მუნიციპალიტეტებში, რიონის მარცხენა შენაკადი. სიგრძე — 27,4 კმ, წყალშემკრები აუზი — 54,8 კვ. კმ. მდინარის სანაპიროებზე გაშენებულია სოფლები: შუბანი, ფერსათი, წითელხევი, სალომინაო, როხი. მდინარე კორისწყალი სათავეს იღებს მესხეთის ქედის დასავლეთ კალთებზე, მთა კვინისთავის ჩრდილო-დასავლეთით 4 კმ-ში, ზღვის დონიდან 1720 მეტრის სიმაღლეზე. სოფელ როხთან შეერთვის ეგრეთ წოდებულ რიონის შტოს, რომელიც სოფელ დიდველიდან მოყოლებული გამოყოფილია რიონის ძირითადი ნაწილიდან და პარალელურად მიედინება, გზად კორისწყლისა და სხვადასხვა მცირე შენაკადების გარდა შეირთავს ბანურას, ფერეთას, კვინისწყალს და ამაღლების სიახლოვეს რიონის სხვა რამდენიმე ნაკადში იხლართება. მდინარის აუზი იყოფა მთიან და დაბლობ ზონებად. მთიანი ზონა მდებარეობს საქართველოს სამხრეთ მთიანეთის ჩრდილოეთ ფერდობზე, დაბლობი კი კოლხეთის დაბლობის სამხრეთ-აღმოსავლეთ ნაწილში. მთიანი ზონის რელიეფი, სათავიდან სოფელ ფერსათამდე, ძლიერ დანაწევრებულია შენაკადების ხეობებით. აქ ცალკეული მთების სიმაღლეები 1000-1600 მეტრზეა. ქვემოთ რელიეფი დაბლდება 500-600 მეტრამდე, ხოლო სოფელ ფერსათის ქვემოთ იცვლება გორაკ-ბორცვიანი რელიეფით. მთიანი ზონის გეოლოგია ძირითადად წარმოდგენილია დანალექი ქანებით. დაბლობი ზონა კი აგებულია ძველი ალუვიური განფენებით. აუზში ძირითადად გავრცელებულია თიხნარი ნიადაგები. აუზის დაახლოებით 50 % დაკავებულია ფოთლოვანი ტყით. დაბლობი ზონის დიდი ნაწილი კი ათვისებულია სახნავებით და სასოფლო-სამეურნეო კულტურებით. მდინარის ხეობა სათავიდან სოფელ ფერსათამდე V-ეს ფორმისაა. ქვემოთ, სოფელ როხამდე ტრაპეციული, დაბლობზე კი არამკაფიოდ არის გამოხატული. ხეობის ფსკერის სიგანე 2-3 მეტრიდან (სათავეებში) იცვლება 0,4-1,0 კმ-მდე. ორმხრივი ტერასები ჩნდება სოფელ ფერსათის ქვემოთ. ტერასების სიგანე 0,3-0,4 კმ-დან 0,8-1,0 კმ-მდე იცვლება. მათი სიმაღლე 2,5-10 მეტრია. ჭალა გვხვდება სოფელ წითელხევის ქვემოთ. ჭალის სიგანე 30-40 მეტრიდან 100-150 მეტრამდე იცვლება. წყალდიდობებისა და წყალმოვარდნების პერიოდში ჭალა იფარება 1-1,3 მეტრის სიმაღლის წყლის ფენით. მდინარის კალაპოტი მთელ სიგრძეზე ზომიერად კლაკნილი და ძირითადად დაუტოტავია. ცალკეულ ადგილებში (სოფელ როხთან) მდინარე იყოფა ორ ტოტად და ქმნის მცირე ზომის, არამდგრად კუნძულს. მდინარის სიგრძეა 28 კმ, საერთო ვარდნა 1665 მეტრი, საშუალო ქანობი 59,1 %, წყალშემკრები აუზის ფართობი 54.8 კვ. კმ, აუზის საშუალო სიმაღლე კი 462 მეტრი ზღვის დონიდან. ნაკადის სიგანე იცვლება 1-დან 10 მეტრამდე, სიღრმე 0,2-დან 1 მ-მდე, ხოლო სიჩქარე 0,6-0,8 მ/წმ-დან 0,1-0,3 მ/წმ-მდე. მდინარე საზრდოობს თოვლის, წვიმის და გრუნტის წყლებით. მისი წყლიანობის რეჟიმი ხასიათდება წყალმოვარდნებით მთელი წლის განმავლობაში. მდინარეზე ყინულოვანი მოვლენები არ ფიქსირდება. მდინარე გამოიყენება სოფლის წისქვილების სამუშაოდ და სარწყავად. მდინარე დაბალსენსიტიურია. ძირითადი ფუნქცია სატოფე-სანასუქოა. უნივერსალური ენციკლოპედიური ლექსიკონი აღმოსავლეთ-დასავლეთის გაზსადენის გარემოზე ზემოქმედების ანგარიში — საქართველოს ნავთობისა და გაზის კორპორაცია[მკვდარი ბმული]
დელე ალი

დელე ალი (ინგლ. Dele Alli; დ. 11 აპრილი, 1996) — ნიგერიული წარმოშობის ინგლისელი ფეხბურთელი. „ევერტონის“ ნახევარმცველი. საკლუბო კარიერა დაიწყო საფეხბურთო კლუბ „მილტონ კეინზ დონსში“. ასპარეზობდა ინგლისის ყველა ასაკობრივ ნაკრებებში. 2018 წლის მსოფლიო ჩემპიონატისა და 2016 წლის ევროპის ჩემპიონატის მონაწილე ინგლისის ეროვნული ნაკრების შემადგენლობაში. განახლდა: 9 ივნისი, 2019 შეგიძლიათ იხილოთ მედიაფაილები თემაზე „დელე ალი“ ვიკისაწყობში. Dele Alli — სტატისტიკა საიტზე Soccerbase.com (ინგლისური) England stats at the FA ↑ FIFA World Cup 2018 / List of Players. fifadata.com
დიმიტრი პაიეტი

დიმიტრი პაიე (ფრანგ. Dimitri Payet დ. 29 მარტი, 1987) — ფრანგი ფეხბურთელი, საფრანგეთის ეროვნული ნაკრებისა და საფეხბურთო კლუბ მარსელის წევრი. არის სწრაფი, აქვს კარგი ტექნიკა და დრიბლინგი. შეგიძლიათ იხილოთ მედიაფაილები თემაზე „დიმიტრი პაიეტი“ ვიკისაწყობში. დიმიტრი პაიეტი — სტატისტიკა საიტზე Soccerbase.com (ინგლისური)
კუანდო

კუანდო (კუანდუ (პორტ. Rio Cuando), ქვედა დინებაში — ლინიანტი, ჩობე) — მდინარე აფრიკის სამხრეთ-დასავლეთში. მდინარე ზამბეზის მარჯვენა შენაკადი. სიგრძე შეადგენს დაახლოებით 800 კმ-ს. მიედინება ანგოლაში, კუანდო-კუბანგოს პროვინციის აღმოსავლეთ ნაწილში, შემდეგ ნამიბიაში და ბოტსვანაში. კუანდოს სათავეები მდებარეობენ ბიეს პლატოზე ანგოლაში. შუა დინებაში (დაახლოებით 225 კმ) სასაზღვრო მდინარეა ანგოლასა და ზამბიას შორის. კუანდო ერთ-ერთი დიდი მდინარეა სამხრეთ აფრიკაში. ნამიბიის მდინარეების სია ↑ Kwando River. global.britannica.com. ციტირების თარიღი: 2013-12-17.[მკვდარი ბმული]
ნგამი

ნგამი (ინგლ. Lake Ngami) — ტბა ბოტსვანაში. მდებარეობს კალაჰარის დაახლოებით ჩრდილოეთ საზღვართან, ზღვის დონიდან 932 მეტრ სიმაღლეზე, სამხრეთ აფრიკის პლატოზე (მარილის საბადო, სახელად სოა, მდებარეობს 740 მეტრ სიმაღლეზე). XIX საუკუნის შუა პერიოდში მისი ფართობი აღწევდა 770 კმ²-ს. ის განუწყვეტლად მცირდება და დღეისათვის მას აქვს მცირე ზომა და წარმოადგენს ჭაობს. ჩრდილო-აღმოსავლეთიდან მასში ჩაედინება მდინარე ოკავანგო. ჩრდილოეთის ქვიშოვან სანაპიროებზე გვხვდება აკაცია, ბაობაბი, ასევე პალმის ხეები. სანაპირო ზონაში ბინადრობს ივეოსი და თეთრი ოყარი. არის თევზებიც. 1849 წელს ნგამიზე კვლევებს ატარებდა დეივიდ ლივინგსტონი, ჯეიმზ ჩეპმენი, 1853 წელს — კარლ იოჰან ანდერსონი, 1886 წელს — ჰანს შინცი, 1890 წელს — ავსტრიელი გეოლოგი ედუარდ ფლეკი, ხოლო მის შემდეგ — ზიგფრიდ პასარგე. 1894 წლისთვის ნგამის ტბაზე უკვე ცხოვრობდა მკვლევართა დაახლოებით 30 ოჯახი. Charles John Anderson: Lake Ngami. Struik, Cape Town 1967 (Nachdruck). Creina Bond: Lake Ngami. In: Peter Johnson, Anthony Bannister: Okavango: sea of land, land of water. 9. Auflage. Struik, Cape Town 1988, ISBN 0-86977-086-1, S. 41–45. Read local weekly news from The Ngami Times დაარქივებული 2010-04-10 საიტზე Wayback Machine. . ↑ Lake Ngami bei britannica.com (en), 03. 10. 2014 ↑ Creina Bond: The Pans. In: Peter Johnson, Anthony Bannister: Okavango: sea of land, land of water. 9. Auflage. Struik, Cape Town 1988, ISBN 0-86977-086-1, S. 33. ↑ Creina Bond: Lake Ngami. In: Peter Johnson, Anthony Bannister: Okavango: sea of land, land of water. 9. Auflage. Struik, Cape Town 1988, ISBN 0-86977-086-1, S. 41.